CELEX: 52006PC0730
Language: mt
Date: 2006-11-27
Title: Proposta għal DEĊIŻJONI TAL-KUNSILL dwar l-iffirmar u l-applikazzjoni proviżorja ta’ ftehim bilaterali fil-forma ta' Skambju ta' Ittri bejn il-Komunità Ewropea u l-Ukrajna fir-rigward ta’ l-estensjoni u l-emenda tal- Ftehim bejn il-Komunità Ewropea u l-Ukrajna dwar il-kummerċ ta' prodotti tat-tessuti

KUMMISSJONI TAL-KOMUNITAJIET EWROPEJ

                                                      Brussel 27.11.2006
                                                      KUMM(2006) 730 finali

                                                      2006/0238 (ACC)

                                          Proposta għal

                                 DEĊIŻJONI TAL-KUNSILL

     dwar l-iffirmar u l-applikazzjoni proviżorja ta’ ftehim bilaterali fil-forma ta' Skambju
     ta' Ittri bejn il-Komunità Ewropea u l-Ukrajna fir-rigward ta’ l-estensjoni u l-emenda
      tal- Ftehim bejn il-Komunità Ewropea u l-Ukrajna dwar il-kummerċ ta' prodotti tat-
                                             tessuti

                                  (preżentata mill-Kummissjoni)

MT                                                                                              MT
 ---pagebreak---                          MEMORANDUM TA’ SPJEGAZZJONI

     1) IL-KUNTEST TAL-PROPOSTA

        •   Raġunijiet u għanijiet tal-proposta

        Il-ftehim bilaterali dwar il-kummerċ fil-prodotti tat-tessuti bejn il-Komunità Ewropea u
        l-Ukrajna jiskadi fil-31 ta’ Diċembru 2006. L-Ukrajna tista’ ma jkollhiex biżżejjed
        żmien biex ittemm il-proċess biex tidħol fl-Organizzazzjoni Dinjija tal-Kummerċ (id-
        WTO) qabel dik id-data. Il-proposta tipprovdi għal estensjoni tal-ftehim preżenti tat-
        tessuti sal-31 ta' Diċembru 2007 li jista' jiġġedded b'mod taċitu għal perjodu ta' sena
        oħra (31 ta’ Diċembru 2008). Dan jiżgura ċertezza legali fil-kummerċ tal-prodotti tat-
        tessuti u tal-ħwejjeġ sakemm l-Ukrajna tingħaqad fid-WTO.

        •   Kuntest ġenerali

        Il-ftehim bilaterali li jirregola l-kummerċ fit-tessuti ma' l-Ukrajna ilu fis-seħħ mill-
        1993 u ġie emendat f'għadd ta' okkażjonijiet. Il-ftehim, kif emendat, jinkludi impenji
        fit-tariffi min-naħa ta’ Ukrajna (tariffi ugwali mal-livelli ta’ l-UE), klawżola għal
        treġġigħ lura f'każ ta’ nuqqas ta’ rispett ta’ dawk il-livelli ta’ tariffi u klawsola li
        tipprojbixxi l-introduzzjoni ta’ barrieri mhux bażati fuq it-tariffi.

        La r-restrizzjonijiet kwantitattivi u lanqas il-kundizzjonijiet ta’ ċċekkjar doppju ma
        huma fis-seħħ bħalissa u l-emenda proposta tiżgura l-kontinwazzjoni tar-reġim miftuħ
        preżenti tal-kummerċ fit-tessuti u prodotti ta' ħwejjeħ oħra ma' l-Ukrajna.

        •   Dispożizzjonijiet eżistenti fil-qasam tal-proposta

        ĠU L 123, 17.5.1994; ĠU L 94, 26.4.1995; ĠU L 81, 30.3.1996; ĠU L 337,
        30.12.1999; ĠU L 16, 18.1.2001; ĠU L 75, 16.3.2002; ĠU L 49, 22.2.2003; ĠU L 65,
        11.3.2005.

        •   Il-konsistenza mal-politika u l-għanijiet l-oħra ta' l-Unjoni

        Estensjoni dwar il-ftehim bilaterali dwar il-kummerċ fi prodotti tat-tessuti se jkompli
        jipprovdi ċertezza legali għal operaturi fuq iż-żewġ naħat u b'hekk jiżgura kummerċ
        bilaterali bla problemi fi prodotti tat-tessuti sa l-adeżjoni fid-WTO.

        Jekk l-Ukrajna tingħaqad fid-WTO qabel il-31 ta’ Diċembru 2006 ma jkunx hemm
        aktar bżonn għall-emenda proposta.

     2) KONSULTAZZJONI MA’ PARTIJIET INTERESSATI U STIMA TA’ L-IMPATT

        •   Konsultazzjoni ma’ partijiet interessati

        Id-Deċiżjoni tipprovdi għall-firma u l-applikazzjoni proviżorja ta’ ftehim
        internazzjonali tal-kummerċ li jemenda (u jestendi) ftehim li inkella jkun skada. Ebda
        konsultazzjoni formali ma hija meħtieġa.

MT                                             2                                                   MT
 ---pagebreak---         •   Ġbir u użu ta’ għarfien espert

        Ma kien hemm l-ebda ħtieġa ta’ għarfien espert estern.

        •   Stima ta’ l-impatt

        L-impatt ġie vvalutat matul in-negozjati tal-ftehim internazzjonali.

        Ma kienx meħtieġ għalhekk li titwettaq valutazzjoni ta' l-impatt ta' din il-miżura.

     3) L-ELEMENTI ĠURIDIĊI TAL-PROPOSTA

        •   Taqsira ta’ l-azzjoni proposta

        Il-proposta tipprovdi estensjoni għall-ftehim bilaterali dwar il-kummerċ fit-tessuti bejn
        il-Komunità Ewropea u l-Ukrajna sal-31 ta’ Diċembru 2007 li jiġġedded b'mod taċitu
        għal perjodu ieħor ta’ sena (sal-31 ta’ Diċembru 2008), fuq it-termini u l-
        kundizzjonijiet li hemm fis-seħħ bħalissa.

        Ma jkun hemm ebda effetti negattivi partikolari jew riskji għall-pajjiżi li qed
        jiżviluppaw.

        •   Bażi ġuridika

        L-Artikolu 133 tat-Trattat jistabbilixxi l-KE.

        •   Il-prinċipju tas-sussidjarjetà

        Din il-proposta taqa’ taħt il-kompetenza esklussiva tal-Komunità. Il-prinċipju tas-
        sussidjarjetà għaldaqstant ma japplikax.

        •   L-għażla ta' l-istrumenti

        L-istrument propost: deċiżjoni.

        Mezzi oħra ma jkunux adatti għar-raġuni(jiet) li ġejja/in.

        M’hemmx mezzi oħra disponibbli għall-firma u l-applikazzjoni proviżorja tal-ftehim
        internazzjonali.

     4) IMPLIKAZZJONI BAĠITARJA

        Il-proposta ma għandhiex implikazzjoni għall-baġit tal-Komunità.

MT                                              3                                                   MT
 ---pagebreak---                                                              2006/0238 (ACC)

                                              Proposta għal

                                     DEĊIŻJONI TAL-KUNSILL

      dwar l-iffirmar u l-applikazzjoni proviżorja ta’ ftehim bilaterali fil-forma ta' Skambju
      ta' Ittri bejn il-Komunità Ewropea u l-Ukrajna fir-rigward ta’ l-estensjoni u l-emenda
       tal- Ftehim bejn il-Komunità Ewropea u l-Ukrajna dwar il-kummerċ ta' prodotti tat-
                                              tessuti

     IL-KUNSILL TA' L-UNJONI EWROPEA,

     Wara li kkunsidra t-Trattat li jistabbilixxi l-Komunità Ewropea, u partikolarment l-Artikolu
     133 flimkien ma' l-Artikolu 300(2), l-ewwel sentenza ta’ l-ewwel sotto-paragrafu tiegħu,

     Wara li kkunsidra l-proposta tal-Kummissjoni ,

     Billi:

     (1)      Il-Kummissjoni nnegozjat f'isem il-Komunità ftehim fil-forma ta' Skambju ta' Ittri bejn
              il-Komunità Ewropea u l-Ukrajna fir-rigward ta’ l-estensjoni u l-emenda tal-Ftehim
              dwar il-kummerċ ta' prodotti tat-tessuti ma’ l-Ukrajna.

     (2)      Suġġett għall-konklużjoni tiegħu li hi possibbli aktar 'il quddiem, il-ftehim propost
              għandu jkun iffirmat f'isem il-Komunità.

     (3)      Dan il-ftehim bilaterali għandu jiġi applikat fuq bażi temporanja mill-1 ta' Jannar
              2007, sakemm jitlestew il-proċeduri neċessarji għall-konklużjoni tiegħu, suġġett għall-
              applikazzjoni proviżorja reċiproka mill-Ukrajna,

     IDDEĊIEDA KIF ĠEJ:

                                                Artikolu 1

     Suġġett għal konklużjoni possibbli f’data aktar tard, il-President tal-Kunsill huwa hawnhekk
     awtorizzat li jaħtar il-persuna(i) mogħtija s-setgħa biex jiffirmaw għan-nom tal-Komunità
     Ewropea il-Ftehim fil-forma ta’ Skambju ta’ Ittri bejn il-Komunità Ewropea u l-Ukrajna fir-
     rigward ta’ estensjoni u emenda tal-Ftehim bejn il-Komunità Ewropea u l-Ukrajna dwar
     kummerċ fi prodotti tat-tessuti, mogħti bidu fil-5 ta’ Mejju 1993, kif l-aħħar emendat permezz
     ta’ Ftehim fil-forma ta’ Skambju ta’ Ittri ffirmat fid-9 ta’ Marzu 2005.

MT                                                   4                                                  MT
 ---pagebreak---                                                    Artikolu 2

     Il-Ftehim anness fil-forma ta' Skambju ta' Ittri għandu jiġi applikat fuq bażi proviżorja,
     sakemm jilħaq il-konklużjoni tiegħu formali u suġġett għal applikazzjoni proviżorja reċiproka
     ta' l-istess Ftehim mill-Ukrajna, mill-1 ta’ Jannar 2007.

                                                   Artikolu 3

     Il-Kummissjoni tista’, skond il-proċedura msemmija fl-Artikolu 17 tar-Regolament tal-
     Kunsill (KEE) Nru 3030/93, tat-12 ta' Ottubru 1993, dwar regoli komuni għall-importazzjoni
     ta' ċertu prodotti tat-tessuti minn pajjiżi terzi1, tadotta l-miżuri previsti fil-punt 6 ta’ l-
     Iskambju ta’ l-Ittri ffirmat fid-19 ta’ Diċembru 20002, li jikkonsisti fit-twaqqif mill-ġdid ta’
     reġim ta’ kwota applikabli matul is-sena 2000 fil-każ ta’ non-applikazzjoni mill-Ukrajna tar-
     rati tat-tariffi deskritti fil-paragrafu 2.2 ta’ l-Iskambju ta’ l-Ittri msemmi fl-Artikolu 1 għal din
     id-Deċiżjoni.

                                                   Artikolu 4

     Din id-Deċiżjoni għandha tiġi pubblikata fil-Ġurnal Uffiċjali ta' l-Unjoni Ewropea.

     Għandha tidħol fis-seħħ fil-ġurnata wara l-pubblikazzjoni tagħha fil-Ġurnal Uffiċjali.

     Magħmula fi Brussell,

                                                      Għall-Kunsill
                                                      Il-President

     1
             ĠU L 275, 8.11.1993, p. 1. Regolament kif l-aħħar emendat bir-Regolament tal-Kummissjoni (KE) Nru
             35/2006 tat-11 ta’ Jannar 2006 (ĠU L 7, 12.1.2006, p. 8).
     2
             ĠU L 16, 18.1.2001, p. 3.

MT                                                      5                                                        MT
 ---pagebreak---                                                   ANNESS

     FTEHIM fil-forma ta’ Skambju ta’ Ittri bejn il-Komunità Ewropea u l-Ukrajna,
     rrappreżentat mill-Gvern ta’ l-Ukrajna, fir-rigward ta’ estensjoni u emenda tal-Ftehim
     bejn il-Komunità Ewropea u l-Ukrajna fil-kummerċ tal-prodotti tat-tessuti

     A. Ittra mill-Kunsill ta' l-Unjoni Ewropea

     Sinjur,

     1.        Għandi l-unur li nirreferi għall-Ftehim bejn il-Komunità Ewropea u l-Ukrajna dwar
               il-kummerċ fil-prodotti tat-tessuti ffirmat fil-5 ta' Mejju 1993, hekk kif emendat l-
               aħħar mill-Ftehim fil-forma ta' Skambju ta' Ittri ffirmat fid-9 ta' Marzu 2005 (minn
               issa 'l quddiem imsemmi bħala l-'Ftehim').

     2.        Skond l-Artikolu 20(1), il-Ftehim għandu japplika biss sal-31 ta' Diċembru 2006. Il-
               Komunità Ewropea tipproponi li jkun estiż it-tul taż-żmien tal-Ftehim, suġġett għall-
               emendi u l-kundizzjonijiet li ġejjin:

     2.1.      It-test ta' l-Artikolu 20 (1) għandu jkun mibdul b'dan li ġej:

               "Dan il-Ftehim għandu jidħol fis-seħħ fl-ewwel jum tax-xahar ta' wara d-data li fiha
               l-Partijiet jgħarrfu lil xulxin bil-proċeduri fis-seħħ meħtieġa għal dak il-għan.
               Għandu jkun applikabbli sal-31 ta' Diċembru 2007. 'Minn hemm 'il quddiem, l-
               applikazzjoni tad-dispożizzjonijiet kollha ta' dan il-Ftehim ser tkun estiża b'mod
               awtomatiku għal perjodu ta' aktar minn sena sal-31 ta' Diċembru 2008, sakemm xi
               Parti tinnotifika lill-oħra mill-anqas sitt xhur qabel il-31 ta' Diċembru 2007 li ma
               taqbilx ma' din l-estensjoni."

     2.2.      Ir-rati tat-tariffi applikati mill-Ukrajna għal esportazzjonijiet li joriġinaw mill-KE fuq
               prodotti tal-kapitoli 50-63 ta' l-HS m'għandomx jiskorru r-rati miftiehma f’Appendiċi
               7 ta’ l-Iskambju ta’ l-Ittri bejn il-Komunità Ewropea u l-Ukrajna ffirmat fid-19 ta'
               Diċembru 2000.

     3.        Jekk l-Ukrajna ssir Membru ta' l-Organizzazzjoni Dinjija tal-Kummerċ (WTO) qabel
               id-data ta' meta jiskadi l-Ftehim, il-ftehim u r-regoli tad-WTO għandhom ikunu
               applikati mid-data ta' l-adeżjoni ta' l-Ukrajna fid-WTO.

     4.        Inkun obbligat jekk ġentilment tikkonferma l-aċċettazzjoni tal-Gvern tiegħek dwar
               dak li ntqal qabel. Jekk dan ikun il-każ, dan il-ftehim fil-forma ta' Skambju ta' Ittri se
               jidħol fis-seħħ fl-ewwel jum tax-xahar li jiġi wara l-jum li fih il-Partijiet innotifikaw
               lil xulxin li l-proċeduri legali interni meħtieġa għal dan il-għan, tlestew. Sa dan il-
               waqt, se jkun applikat b'mod proviżorju mill-1 ta' Jannar 2007 bil-kundizzjonijiet ta'
               reċiproċità.

     Nitolbok taċċetta, Sinjur, l-assigurazzjoni ta' l-ogħla stima tiegħi.

     Għall-Kunsill ta' l-Unjoni Ewropea

MT                                                    6                                                     MT
 ---pagebreak---      B.Ittra mill-Gvern ta' l-Ukrajna

     Sinjur,

     Għandi l-unur li ngħarrfek li rċevejt l-ittra tiegħek tal-... li tinqara kif ġej:

     “ Sinjur,

     1.          Għandi l-unur li nirreferi għall-Ftehim bejn il-Komunità Ewropea u l-Ukrajna dwar
                 il-kummerċ fil-prodotti tat-tessuti ffirmat fil-5 ta' Mejju 1993, hekk kif emendat l-
                 aħħar mill-Ftehim fil-forma ta' Skambju ta' Ittri ffirmat fit-9 ta' Marzu 2005 (minn
                 issa 'l quddiem imsejjaħ bħala l-'Ftehim').

     2.          Skond l-Artikolu 20(1), il-Ftehim għandu japplika biss sal-31 ta' Diċembru 2006. Il-
                 Komunità Ewropea tipproponi li jkun estiż it-tul taż-żmien tal-Ftehim, suġġett għall-
                 emendi u l-kundizzjonijiet li ġejjin:

     2.1.        It-test ta' l-Artikolu 20 (1) għandu jkun mibdul b'dan li ġej:

                 "Dan il-Ftehim għandu jidħol fis-seħħ fl-ewwel jum tax-xahar ta' wara d-data li fiha
                 l-Partijiet jgħarrfu lil xulxin bis-seħħ tal-proċeduri meħtieġa għal dak il-għan.
                 Għandha tkun applikabbli sal-31 ta' Diċembru 2007. 'Minn hemm 'il quddiem, l-
                 applikazzjoni tad-dispożizzjonijiet kollha ta' dan il-Ftehim ser tkun estiża b'mod
                 awtomatiku għal perjodu ta' aktar minn sena sal-31 ta' Diċembru 2008, sakemm xi
                 Parti tinnotifika lill-oħra mill-anqas sitt xhur qabel il-31 ta' Diċembru 2007 li ma
                 taqbilx ma' din l-estensjoni."

     2.2.        Ir-rati tat-tariffi applikati mill-Ukrajna għal esportazzjonijiet li joriġinaw mill-KE fuq
                 prodotti tal-kapitoli 50-63 ta' l-HS m'għandomx jiskorru r-rati miftiehma f’Appendiċi
                 7 ta’ l-Iskambju ta’ l-Ittri bejn il-Komunità Ewropea u l-Ukrajna ffirmat fid-19 ta'
                 Diċembru 2000.

     3.          Jekk l-Ukrajna ssir Membru ta' l-Organizzazzjoni Dinjija tal-Kummerċ (WTO) qabel
                 id-data ta' meta jiskadi l-Ftehim, il-ftehim u r-regoli tad-WTO għandhom ikunu
                 applikati mid-data ta' l-adeżjoni ta' l-Ukrajna fid-WTO.

     4.          Inkun obbligat jekk ġentilment tikkonferma l-aċċettazzjoni tal-Gvern tiegħek dwar
                 dak li ntqal qabel. Jekk dan ikun il-każ, dan il-ftehim fil-forma ta' Skambju ta' Ittri se
                 jidħol fis-seħħ fl-ewwel jum tax-xahar li jiġi wara l-jum li fih l-Partijiet innotifikaw
                 lil xulxin li l-proċeduri legali interni meħtieġa għal dan il-għan, tlestew. Sa dan il-
                 waqt, se jkun applikat b'mod proviżorju mill-1 ta' Jannar 2007 bil-kundizzjonijiet ta'
                 reċiproċità.”

     Għandi l-unur nikkonferma li l-Gvern ta’ l-Ukrajna jaqbel mal-kontenut ta' l-ittra tiegħek.

     Nitolbok taċċetta, Sinjur, l-assigurazzjoni ta' l-ogħla stima tiegħi.

     Għall-Gvern ta' l-Ukrajna

MT                                                      7                                                     MT